PONEDELJEK, 30. 3. 2020 za 7. a in 7. c in TOREK, 31. 3. 2020 za 7. b

NASLOV: **DIHALA**

Zadnji dve uri si se naučil-a, kako živali pridejo do hranilnih snovi, ki jih celice potrebujejo za svoje delovanje. Za učinkovito pridobivanje energije iz teh snovi v procesu celičnega dihanja pa je potreben tudi **kisik**. Poleg oskrbe s hranilnimi snovmi torej celice potrebujejo tudi nenehno oskrbo s kisikom. V nadaljevanju boš spoznal-a, kako pri različnih živalskih skupinah poteka oskrba celic s kisikom in kako se iz telesa odstrani škodljivi ogljikov dioksid.

Se še spomniš enačbe, ki opisuje celično dihanje? Zapiši jo v zvezek. Čisto na dnu strani, preveri, če si imel prav ☺

V učbeniku za naravoslovje si preberi snov o dihalih, in sicer str. 108-109.

V zvezek zapiši zapis:

Živali potrebujejo za celično dihanje kisik, izločiti pa morajo ogljikov dioksid. Izmenjava plinov poteka na vlažnih površinah, imenovanih dihala.

Mnoge **vodne živali dihajo s škrgami**, ki so močno razvejani, tanki, dobro prekrvavljeni izrastki iz telesa.

**Dihala kopenskih živali so ugreznjena v notranjost telesa.** S tem močno zmanjšajo izgube vode preko dihalne površine. Pri kopenskih vretenčarjih je dihalna površina **v pljučih**, žuželke, nekateri pajki in stonoge pa imajo **vzdušnice**. Izmenjava plinov lahko poteka tudi skozi **kožo**.

Toliko za danes. V sredo bo sledilo kratko preverjanje o razumevanju snovi, in sicer v spletni učilnici za Naravoslovje 7. Kdor se še ni, naj se prijavi s ključem: ZOO.

Neobvezno: Če želiš izvedeti več, si oglej še spletno stran:

<https://eucbeniki.sio.si/nar7/2013/index1.html>.

Mogoče želiš še več ☺ Potem se prijavi v iRokusovo stran <https://www.irokusplus.si/vsebine/irp-nar7/#76> (navodila so pripeta pod navodili za današnjo uro). Dodaj Naravoslovje 7 in odpri poglavje 3, poišči Brez dihanja ni življenja. Lahko si ogledaš, kako isti organski sistemi opravljajo enako funkcijo pri različnih organizmih.

Rešitev: ENAČBA CELIČNEGA DIHANJA:

sladkor + kisik 🡪 ogljikov dioksid + voda + energija